Pécs-Baranyai Kereskedelmi és Iparkamara

Fenntarthatóság - költség vagy sikerkritérium az exportban
2025-03-12 09:00 - 16:30 (Europe/Budapest) | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
Kétnapos képzés kerekasztal-beszélgetéssel és több órányi e-learning tananyaggal
A vállalati fenntarthatóság, az ESG egy üzleti megközelítés, ami növeli a vállalat értékét azáltal, hogy kiaknázza a lehetőségeket és csökkenti a kockázatokat mind a gazdasági, környezeti és társadalmi fejlődés terén. Már nem csak PR-üzenet, hanem nemzetközi vevők beszállítói értékelésében kritérium, banki finanszírozásban átvilágítási alap és EU-s pályázatok esetén alapfeltétel.
Piacvédés vagy piacépítés az ESG-vel?
Tavalyi évben indította el az Exportakadémia fenntarthatósági képzését, melynek célja megismertetni a résztvevőket a vállalati fenntarthatóság alapjain túl azon módszerekkel, eszközökkel, nemzetközi és hazai gyakorlatokkal, amelyek elengedhetetlenek a következő pár évben a versenyképesség megtartásához és a nemzetközi vevőkkel való együttműködéshez.
Fenntarthatóság – Költség vagy sikerkritérium az exportban?
A vállalati fenntarthatóság nagyon komplex, a teljes vállalati struktúrát érintő stratégiai és működési folyamat. Nem lehet egyik napról a másikra megvalósítani, de amennyiben a szándék valós, akkor apró lépésekkel, kitartó munkával hosszútávú értékeket teremthet a cégnek és az egész társadalomnak.
A gyakorlatorientált tréningen lehetőséget kapnak a résztvevők, hogy saját iparágukra, vállalatukra, termékükre, kereskedelmi értékláncukra és vezetői szemléletükre testre szabva is értelmezzék az elméletet és adaptálhassák a tanultakat.
A képzés része egy e-learning tananyag is. Emberi jogok védelme, felelős foglalkoztatás, etikus üzletvitel, körforgásos gazdaság, klímavédelem, karbonsemlegesség, fenntartható beszerzés, nem pénzügyi jelentéstétel, stakeholder szemlélet és hasonló kifejezésekkel lehet találkozni az EU és egyéb nyugati országok jogszabályai között, vevői szerződésekben, beszállítói etikai kódexekben és vevői helyszíni auditok során. A kurzus választ ad arra, mit jelentenek ezek egy kis- és közép vállalat számára, milyen gyakorlatok tartoznak ide, és ezek hogyan kapcsolódnak az üzleti sikerességhez.
Kerekasztal-beszélgetés az első nap végén:

Bolyán Róbert, ESG Központ igazgató, EXIM Bank
Dr. Botos Barbara, PhD Klímaügyekért és Klímadiplomáciáért Felelős Utazó Nagykövet
Bory László, DHL Express Hungary Ltd.
Tárkány-Szücs Dénes, Sourcing Sustainability Supervisor, Grundfos

Moderátor: Fertetics Mandy ügyvezető, Alternate Tanácsadó Kft.; fenntarthatósági vezető, MVÜK
Kiknek ajánljuk a képzést?
A képzés célcsoportját jelenti minden olyan exportáló vagy exportálni kívánó KKV munkatársa, aki a képzési programmal elérhető ismeretek, készségek és kompetenciák megszerzését tűzte ki célként maga elé.
A képzés különösen ajánlott:
• exportáló kkv-k munkatársainak
• exporttevékenység megkezdése előtt álló, exportképes termékkel vagy szolgáltatással rendelkező kkv-k vezetőinek, szakértőinek
• fejlődő és fejlődni vágyó kis- és középvállalkozásoknak, startupoknak
Időpont:

nap – 2025. március 12. (szerda) – 9.00 – 16.30 óráig
nap – 2025. március 27. (csütörtök) – 9.00 – 16.30 óráig

Helyszín:
HEPA Magyar Exportfejlesztési Ügynökség székháza – Földszinti Rendezvényterem (1027 Budapest, Kacsa utca 15-23.)

A program állami támogatás mellett valósul meg, a részvétel regisztrációhoz kötött. Kedvezményes részvételi díj: 9.900 Ft (ÁFA mentes)
Bővebb információ és jelentkezés itt.

CONTACT 2025 – Nemzetközi üzletember találkozó
2025-03-12 10:00 - 17:00 | CCL – Congress Center, Seehausener Allee 1, Lipcse, 04356, Németország
Kombinált szakvásár és nemzetközi B2B a gépipar, gyártástechnológiai és beszállítói ipar számára. Az Enterprise Europe Network 2025-ben is mengrendezi a “Contact:Business meeting” nemzetközi üzletember találkozót az „intec/Zuliefermesse” társrendezvényként.

Kiemelt témák:

Gép-, berendezés- és szerszámgyártás
Autó- és járműgyártás
Gyártás- és automatizálási technológia
Gyártástechnikai szolgáltatások

Mit kínál Önnek a CONTACT?

Tervezett kapcsolatfelvételi találkozók új ügyfeleket vagy minősített beszállítókat kereső vállalatokkal határokon átnyúlóan.
Találkozók új technológiák és innovatív megoldások szolgáltatóival.
Potenciális partnerek megismerése a jövőbeli közös kutatási és fejlesztési projektek számára.

A részvétel díjmentes, de előzetes regisztrációhoz kötött.
További információ és REGISZTRÁCIÓ
